Kingdom of Heaven er et amerikansk-britisk historisk krigsdrama fra 2005, regissert av Ridley Scott. Handlingen foregår under ett av korstogene i Middelalderen. Hovedpersonen må rømme fra Europa og verver seg derfor som korsfarer i Jerusalem. Livet der blir ikke enkelt siden den kristne kongen er alvorlig syk. I tillegg trues byen av en mektig muslimsk leder. Filmen er løst basert på en virkelig historisk hendelse. Hovedrollen spilles av Orlando Bloom, mens andre sentrale roller spilles av Eva Green, Ghassan Massoud, Edward Norton og Jeremy Irons.